PRIMĂRIA ORAŞ DETA

COMPARTIMENTUL URBANISM

Nr. 9940/25.09.2025             

RAPORT

 privind stabilirea unor măsuri privind circulația vehiculelor în Parcul Anton Kratzer.

În conformitate cu art. 70 din Ordonanța de Urgență a Guvernului nr. 195/2005 privind protecţia mediului, art. 24 din Ordonanța Guvernului nr. 21/2002 privind gospodărirea localităților rurale şi urbane, Ordonanța Guvernului nr. 2/2001 privind regimul juridic al contravențiilor, Ordonanța de Urgență a Guvernului nr. 195/2002 privind circulația pe drumurile publice și Hotărârea de Guvern nr. 1391/2006 de aprobare a Regulamentului de aplicare a Ordonanței de Urgență a Guvernului nr. 195/2002, la sesizarea cetățenilor orașului Deta, se pot propune măsuri care să reglementeze, inclusiv prin interzicerea temporară sau permanentă, accesul anumitor tipuri de autovehicule sau desfăşurarea unor activităţi generatoare de disconfort, disconfort olfactiv pentru populaţie în anumite zone ale localităţilor, cu predominanţă în spaţiile destinate locuinţelor, în zonele destinate tratamentului, odihnei, recreerii şi agrementului, unităţi sanitare şi unităţi de învăţământ. 

Pentru asigurarea unui mediu de viaţă sănătos, a unui climat normal de ordine, siguranță şi linişte publică în Parcul Anton Kratzer, se poate interzice accesul autovehiculelor în acest parc, stabilindu-se exact excepțiile.

